izzako/sundanese-pixelgpt huggingface dataset:
Salian ti bisa didahar langsung, samangka ogé biasana dijadikeun saladah atawa dijus, tapi ngadaharna ulah dihijikeun jeung gula kawung sabab bisa jadi racun
Lain sakadar buahna hungkul, siki katut cangkangna gé bisa dimangpaatkeun
Cangkangna bisa diolah jadi acar siga Bonténg
Sikina bisa diolah jadi koaci
Kecap samangka mimiti aya dina kamus Inggris taun 1615
Samangka asalna ti wewengkon Afrika beulah Kidul alatan kapanggih tumuwuh di sakumna wewengkon, sarta ngahontal maksimum karageman wangunna di ditu tur geus dibudidayakan di Afrika salila leuwih ti 4.000 taun
Dina taun 1857, David Livingstone ngalaporkeun yén samangka loba tumuwuh di Gurun Kalahari (Namibia jeung Botswana) saenggeus hujan anu kacida gedéna
"Citrullus colocynthis" dianggap karuhun samangka, sarta ayeuna kapanggih di Afrika beulah kidul jeung kulon
Buahna leutik, diaméter panggedéna 75 mm (3 inci), dagingna pait sarta miboga siki anu leutik warnana coklat
Sanajan "Citrullus" spesies tumuwuh di kidul sarta tengah Afrika, "C. colocynthis" ogé tumuwuh di India
&lt;India jeung Cina bisa disebut ogé puseur sékunder tina rupa-rupa génus samangka
Samangka mimiti dibudidayakeun di Mesir kuna sarta India, tur tumuwuh di Amérika Serikat ti taun 1629
Jaman baheula, samangka sok dijadikeun siwur
Di nagara Cina jeung Jepang, samangka téh hadiah pikeun oléh-oléh lamun natamu
Dina Buku Komprehensif Pertanian anu ditulis ku Xu Guangqi dina Dinasti Ming ngébréhkeun yén: " Ngaran samangka asalna ti wewengkon beulah Kulon"
Li Shizhen nulis dina Ben Cao Gang Mu: "Hu Jiao meunang siki samangka ti Hui He, alatan kitu dingaranan Western Melon
Samangka téh tuluy dibawa ka Cina nalika Dinasti Generasi Lima"
Buah samangka ngandung lycopene kawas tomat
Lycopene anu aya dina samangka leuwih gedé batan dina sayuran atawa bungbuahan séjénna
Lycopene mangrupa antioksidan anu bisa nyingkahan sarta ngajaga awak urang tina kanker rahim, payudara, bayah, usus besar, utamana kanker prostat
Samangka ogé bisa jadi bungbuahan alternatif pikeun nambahan multivitamin alatan ngandung vitamin A, vitamin B6, jeung vitamin C. Salian ti éta samangka ogé bisa nyingkahan panyakit kolésterol ku sabab samangka miboga kadar sodium anu teu pati loba jeung bébas lemak
Samangka Pikeun Ubar
Ben Cao Gang Mu ngébréhkeun yén samangka bisa ngaleungitkeun hanaang jeung kasakit panas, nyageurkeun nyeri tikoro, ngalancarkeun kahampangan, jeung "sembelit" sarta ngaleungitkeun kacanduan kana alkohol
Salain ti éta samangka ogé bisa nyingkahan panyakit kolestérol ku sabab ngandung sodium anu teu pati loba jeung bébas lemak
Salian ti dagingna, kulit samangka ogé bisa dipaké pikeun ubar
Ubar tradisional Cina nétélakeun yén kulit samangka bisa ngubaran tikoro anu bareuh jeung apotheosis,sarta biang keringat
Akar jeung daun samangka ogé bisa ngubaran "diaré" jeung "radang usus"
Siki samangka anu sipatna haneut, alus pikeun produksi ciduh, anu gedé mangpaatna pikeun bayah jeung usus
Salain ti éta samangka téh loba pisan mangpaatna, di antarana : Cara milih jeung nendeun samangka
Lamun meuli samangka dina kaayaaan atah kénéh, carana tendeun samangka dina "paper bag" tuluy tendeun di tempat anu tiis
Antepkeun sababaraha poé, tapi ulah leuwih ti dua minggu
Sanggeus kitu kumbah éta samangka ku sabun saencan di keureutan, ku sabab bakteri atawa pestisida anu aya dina samangka osok pindah kana daging samangka nalika di keureutan
Lamun éta samangka teu langsung di dahar, asupkeun heula samangka anu geus di keureutan kana plastik tuluy tendeun dina jero kulkas
Salain ti éta lamun samangka dina kaayaan asak pilih samangka anu kulitna saeutik cacatna
Di beulah handap samangka, aya warna ka konéng-konéngan, éta téh tempat samangka antel kana taneuh
Pilih samangka anu beurat ti batan anu ukurana leutik, sabab samangka anu beurat loba ngandung caina
Singkahan samangka anu kulitna teuas jeung warnana pias di beulah handapna, sabab éta samangkka téh masih kénéh atah jeung miboga kandungan kadar asam anu gedé
Tangkal samangka bisa dipelak tina sikina, boh tina samangka lokal atawa samangka introduksi
Samangka lokal ogé asalna mah sarua tina samangka introduksi, ngan geus dibudidayakeun salila puluhan taun nepi ka sifat-sifatna robah, sabab cara ngabinihkeunana anu béda jeung aya prosés adaptasi ka lingkungan anyarna
Di Indonésia aya dua rupa samangka nyaéta : 1
Samangka lokal Samangka lokal wangunna leutik sarta sikina loba, rasana gé kurang amis
Jenis samangka lokal di antarana: a. Samangka Sengkaling Asalna ti wewngkon Sengkaling, Malang, Jawa Timur
Bentukna oval jeung miboga garis ipis manjang warnana héjo kolot
Daging buah samangka ieu warnana beureum euceuy, rasana amis, jeung loba sikina
Sengkaling mangrupa samangka "open polineted" (samangka anu henteu barobah kualitasna lamun sikina dipelak deui)
b. Samangka Bojonegoro Asalna ti Bojonegoro, Jawa Timur
Kulit buah warnana héjo kolot jeung miboga garis, dagingna warna kayas, rasana kurang amis
Siki samangka ieu loba, kulitna ipis, jeung dagingna kandel, nepi ka oosk dipaké keur koaci
Samangka introduksi atawa hibrida Binih samangka ieu asalna ti luar nagri
Ieu samangka téh bisa jadi variétas anu punjul sabada diuji kaonjoyanana jeung daya tahan kana hamana
Di Indonésia geus loba variétas samangka introduksi, di antarana ti Jepang, Amérika, Taiwan jeung Ustrali
Samangka introduksi aya tilu rupa, nyaéta samangka biasa, samangka hibrida, jeung samangka triploid (euweuh sikian)
Baranangsiang nyaéta salah sahiji majalah basa Sunda anu medal di Bogor dina taun 1964
Majalah Baranangsiang dipedalkeun ku Yayasan Kabudayaan Baranangsiang, mimiti medal 3 bulan sakali, saterusna jadi majalah bulanan
Panangkes ieu majalah nyaéta R.Oeton Moechtar, girang rumpakana ku M. Saleh Danasasmita, ari Dewan Redaksina nyaéta Surya Saputra (Pa Sursa), Moechtar Kala (Rakéan Minda Kalangan), M. Kurdi Djunaedi, jeung Wahyu Wibisana
Ieu majalah mangrupa majalah panglipur anu ngutamakeun ngamumulé ajen-inajen kabudayaan heubeul titinggal karuhun Sunda, ku kituna, najan sifatna panglipur tapi ari jero-jerona mah réa ngamuat hasil ulikan kabudayaan jeung lalakon-lalakon heubeul mangrupa carita pantun atawa babad,upamana lalakon tina Pantun Bogor jeung Pantun Baduy
Pindah ka Bandung
Sabada medal tilu taun di Bogor, nincak taun ka opat, taun 1968 rédaksina dipindahkeun ka Bandung, atuh girang rumpaka katut rumpakana ogé robah, Girang rumpaka versi Bandung dicepeng ku Ir
Ukuran format majalah Baranangsiang versi Bandung mimitina mah format ukuran buku ukuran 21,5 x 14,5 cm
Lian ti midangkeun rubrik-rubrik maneuh saperti rohangan agama, carita wayang, kawih Sunda, guguritan, jsb
ka béhdieunakeun mah ditambahan ku rubrik carita pondok katut karangan-karangan basan paelmuan, basa, sastra,katut budaya Sunda liana
Keur meujeuhna nanjung mah, oplah ieu majalah kungsi ngalaman nyitak nepi ka 10.000 eksemplar,kawilang oplah nu rongkah keur ukuran majalah jaman harita mah
Nincak taun ka-II rengrengan redaksi robah deui, Ir
Sukanda Kartasasmita henteu kalebet,diganti ku nu séjén
Karawitan numutkeun ahli karawitan saperti Raden Mahyar Angga Kusumah Dinata jeung Atik S,S.Karawitan, asalna tina kecap "Ra" jeung "Wit" ; Ra hartina nyaéta cahya panonpoé (seni), sedengkeun Wit hartina nyaéta pangaweruh
Numutkeun Bapa Atik, ra jeung wit disawang tina paham animisme jeung dinamisme ra nyaéta ngahormat atawa munjung jeung wit nyaéta karuhun.. Wangenan Karawitan sacara lega nyaéta seni musik nu ngagunakeun bahanna nyaéta sora
Sedengkeun sacara husus nyaéta seni sora daérah nu miboga laras pélog jeung saléndro
Aya ogé seni karawitan nyaéta seni sora manusa jeung atawa sora waditra anu saluyu jeung tradisi Umpama numutkeun Enslikopedi sacara umum karawitan sarua jeung musik atawa seni sora Sajarah Karawitan
Jalma-jalma baheula nalika réngsé moro jeung nalika rinéh teu dihaja ngésétan jamparing atawa gondéwana nepika aya sora
Kajadian éta anu jadi kasang tukang alat atawa waditra anu digésék saperti tarawangsa, rebab, jeung waditra lianna
Nalika panén di sawah murangkalih jaman baheula nyieun empétan-empétan tina jami anu dipaénkeunna ku cara ditiup
Hal ieu anu jadi kasang tukang ayana suling pangsi jeung tarompét
Ragam Wangun Karawitan
Ragam Karawitan aya 3 di antarana: Kagunaan Karawitan
Kagunaan karawitan di antarana;
Jimat Jimat nyaéta barang anu hasiatna bisa ngadatangkeun kauntungan atawa ngajaga ngajaring ka nu bogana supaya luput tina sagala pancabaya; mula-mula jalma timbul kapercayaan kana jimat yén dunya téh dieusi kakuatan gaib anu ngalantarankeun ayana hayat anu disebut mana Jimat dianggap barang anu aya maunatna
Jimat disimpenna dipusti-pusti lantaran éta kecap jimat sok dilarapkeun ka kabogoh anu jadi pupustén ati
Ngajimatan hartina méré jimat atawa méré naon-naon pikeun jimat
Ngabérésihan barang jimat disebut kokolo, upamana pedang, keris, jsb, dilaksanakeun dina bulan Mulud
Jimat paripih/ parépéh nyaéta jimat pikeun nolak sangkan jurig ngajauhan, ulah nyiliwuri atawa ngagoda
(Danadibrata) Jimat asalna tina basa Arab azimat, barang anéh nu sok dipiara hadé-hadé, sabab disangka aya pangaruhna
Jelema anu jadi kakasih sok rajeun disebut jimat
(Satjadibrata) Geus jadi kabiasaan nu ngaranna jimat bakal ngahasilkeun naon-naon anu dimaksud jeung nulak kacilakaan
Jimat arang barangna
Wangunna aya nu mangrupa kalimah-kalimah nu kekecapanana tina kitab suci, nu hartina méré salamet nulak cilaka, samalah mangsina gé biasana mah maké sarat
Maké madu atawa minyak kasturi, gumantung kana aturan panditana
Karya ilmiah (basa Inggris : "scientific paper") nyaéta laporan tinulis jeung dimedalkeun anu maparkeun hasil panalungtikan atawa kajian anu geus dilakukeun ku hiji jalma atawa hiji tim salawan saluyu jeung kaédah sarta étika kaélmuan anu dipageuhkeun sarta ditaatan ku masarakat kaélmuan
Aya sababaraha rupa karya ilmah, nyaéta laporan panalungtikan, makalah seminar atawa simposium, jeung artikel jurnal nu dasarna mangrupa produk ti kagiatan ilmuwan
Data, kasimpulan, jeung informasi lain nu kawengku dina karya ilmiah dijadikeun patokan ku ilmuan séjén dina ngalaksanakeun panalungtikan atawa kajian saterusna
Di paguron luhur, hususna tingkat S1
mahasiswa dilatih pikeun ngahasilkeun karya ilmiah saperti makalah, laporan praktikum, jeung skripsi (tugas akhir).. Skripsi umumna mangrupa laporan panalungtikan skala leutik, tatapi dilakukeun kalawan nyusuk jero
Lian ti éta, makalah anu ditugaskeun ka mahasiswa leuwih mangrupa simpulan jeung pamikiran ilmiah mahasiswa dumasar talaah ka karya-karya ilmiah anu ditulis ku pakar dina widang pasualan anu ditalungtik
Panyusunan laporan praktikum dipancénkeun ka mahasiswa salaku wahana pikeun ngamekarkeun kamampuh nyusun laporan panalungtikan
Mangpaat Karya Ilmiah
Mangaat nyusun karya ilmiah keur panulis nyaéta:
&lt;ns&gt;0&lt;/ns&gt; &lt;revision&gt; &lt;parentid&gt;447292&lt;/parentid&gt; &lt;timestamp&gt;2016-12-21T04:34:34Z&lt;/timestamp&gt; &lt;contributor&gt; &lt;username&gt;Ilham.nurwansah&lt;/username&gt; &lt;/contributor&gt; &lt;minor /&gt; &lt;comment&gt;Ngarapihkeun éjahan, replaced: teh → téh (4), nya eta → nyaéta, make → maké (2) using &lt;/comment&gt; &lt;origin&gt;476028&lt;/origin&gt; &lt;model&gt;wikitext&lt;/model&gt; &lt;format&gt;text/x-wiki&lt;/format&gt; Anting Perak téh buku antologi nu ngamuat carita pondok ti sawatara pangarang, boh pangarang Sunda, boh pangarang deungeun anu karyana geus ditarjamahkeun kana basa Sunda
Mimiti medal dina taun 1966,ku Penerbit Sargani &amp; Co, kandelna 116 kaca, sarta ngamuat 6 carita pondok asli jeung 3 carita pondok tarjamahan
Ieu antologi téh mangrupa seri buku antologi carita pondok nu munggaran pedalan éta penerbit
Sapandeurieunana medal buku kadua maké judul Demi Pasukan jeung nu katiluna judulna Carecet Sulam
"Anting Perak" téh dipilih jeung dipeting ku hiji tim redaksi nyaéta: Saini KM, Enoch Atmadibrata,jeung Djadja Sargani
Dina milihna téh estuning maké ukuran pangaresep bae,demi carita pondok nu dipilih asalna kungsi dimuat dina sawatara majalah basa Sunda saperti majalah Mangle, Majalah Sunda,jeung sajabana
Rambutan ("Nephellium lapaceum") nyaéta salah sahiji wanda bungbuahan anu kaasup kana jenis tatangkalan "tropis"
Rambutan asalna ti wewengkon Kepuloan di Asia Tenggara
Kecap rambutan asalna dicokot tina wangun buahna anu miboga kulit sarupa jeung buuk atawa "rambut"
Rambutan loba kapanggih di wewengkon "tropis" saperti Afrika, Kamboja, Karibia, Amerika Tengah, India, Indonésia, Malaysia, Filipina, Thailand jeung Sri Lanka
Jinis rambutan acéh mangrupa rambutan anu kamashur diurang, alatan rasana kareueut tur dagingna molopog tina sikina
Rambutan mangrupa tatangkalan taunan, sacara alami tangkal rambutan bisa nepi ka 25 m atawa leuwih
Tapi umpamana dibudidayakeun umumna ngan nepi 5-9m
Wangun tangkalna saperti payung kalawan jangkungna 5–10 m. Sistem akar nu jero
Watang rambutan boga kai nu heuras, wanguna gilig, tumuwuh jangkung kokoh sarta warnana rada coklat nepi ka bodas semu coklat
Cabangna tumuwuh sacara horisontal sakapeung saeutik miring ka luhur
Daun rambutan wanguna buleud panjang kalawan tungtung tumpul atawa runcing sarta dina umumna warnana héjo kolot atawa ngora gumantung variétasna
Kembang muncul ti kélék daun atawa ditungtung cabang kasusun dina tandan
Unggal tandan kawengku ku 50-2000 kembang
Kembang rambutan ukurana leutik warnana konéng kalawan tangkey nu pondok
Demi Pasukan nyaéta buku antologi nu ngamuat carita pondok ti sawatara pangarang, boh pangarang Sunda, boh pangarang deungeun anu karyana geus ditarjamahkeun kana basa Sunda
Kumpulan carita pondok nu aya dina ieu antologi mangrupa pilihan redaksi SES anu kadua tina tilu buku nu diterbitkeun, nyaéta anu kahijina Anting Perak ari anu katiluna Carecet Sulam
Diterbitkeun ku Penerbit Sargani &amp; Co. Redaksi nu milih jeung nangtukeun carita pondok nyaéta tiluan: Saini KM, Enoch Atmadibrata, jeung Djadja Sargani, nu matak bukuna maké seri SES singgetan tina tilu urang nu ngaredaksian (Saini,Enoh,Sargani)
Dina ieu buku dimuatkeun 3 carita pondok asli jeung 3 carita pondok tarjamahan, boh anu tina basa Indonésia, boh anu tina basa asing
Dina “Pangjajap” redaksi nembrakkeun yén nu jadi udagan jeung kritéria milihan carita, henteu dumasar kana ajén inajen sastra, tapi dumasar pangaresep atawa seléra masing-masing
Redaksi neundeun harepan,muga-muga buku seri SES ieu bakal ngadeudeul kamekaran masarakat dina rohaniah spiritual, ku bacaan-bacaan panglipur nu aya mangpaatna
Ukuran buku 17 cm x 13 cm, ngagunakeun keretas koran, kandelna 94 kaca
Gambar jilid jeung ilustrasi di jero digambaran ku Dedy Suardi jeung Sukmara W.N
Ngeunaan judul Demi Pasukan, taya katerangan nu ngajéntrékeun naha maké éta judul, sabab lain salah sahiji judul tina genep judul carpon anu dimuat
Dina jilid luar maké sub judul ‘genep carita pondok pilihan’, tapi ari dina bagian jero mah maké sub judul ‘Kumpulan carita pondok pilihan’
Warung nyaéta usaha leutik milik kulawarga anu wangunn mangrupa kios/ toko leutik atawa réstoran basajan
Warung téh bagian penting dina kahirupan sapopoé
Istilah warung aya ogé di Malaysia
Barang anu dijual di warung
Rupa-rupa warung, umumna wangunna toko leutik saperti roda anu maké suhunan, ngajual inuman, és bon-bon, roko, kurupuk jeung rupaning kaperluan sapopoé
Warung anu ngajual dahareun umumna ngajual rupaning goréngan, kopi
Lian ti ngajual dahareun has Indonésia, warung-warung ogé ngajual dahareun has Asia, dahareun saperti sangu goréng, emih goréng
Warung anu ngajual dahareun ti nagara-nagara kulon ogé aya, saperti ngajual roti, panekuk, sop, beuleum lauk, stéak, pizza, jeung réa-réa dei
Istilah "warung" ogé nunjul kana kedai
Dodol nyaéta salah sahiji wanda kadaharan anu kaasup kana kadaharan amis, wanguna leuleus liat
Pikeun nyieun dodol anu mibanda "kualitas" hadé dibutuhkeun kaparigelan jeung waktu anu lila, ku sabab nyieun dodol bisa kawilang hésé
Bahan-bahan anu diperlukeun dina nyieun dodol nyaéta cipati, tipung béas, gula bodas, gula beureum jeung uyah
Kandungan cai dina olahan dodol anu geus asak kurang leuwih 10-10% ieu kaayaan alus pikeun ngahalangan hirupna baktéri, jeung "khamir patogén" jadi bisa leuwih lila diteundeun teu kudu maké diawétkeun heula saperti : Digaringkeun, "disterilisasi", "dibekukeun" jeung sajabana
Tapi sanajan kitu ogé tetep dina nyampurkeun bahan-bahan jeung cara ngolah mangaruhan kana lila jeung henteuna dodol bisa diteundeun
Dodol téh loba pisan rupa jeung rasana, dibungkus diréka-réka sangkan kapincut anu nempo, meureun kiwari anu paling kasohor téh dodol Garut, saggireun rasana anu ogé dodolna dibungkus béda jeung nulian , rupa-rupa dodol anu mindeng kapanggih saperti:
Wangenan budaya numutkeun sababaraha ahli, di antarana : 1.Edward B. Taylor Kabudayaan mangrupa sagala perkara anu kompleks, anu di jerona aya pangaweruh, kapercayaan, kasenian, moral, hukum, adat istiadat, sarta kamampuh- kamampuh séjén anu dipibanda ku hiji jalma minangka anggota masarakat
Jacobs dan B.J
Stern Kabudayaan ngawengku sakabéh perkara ngawengku wangun téknologi sosial, idéologi, réligi, kasenian sarta banda pakaya, anu kakabéhanana mangrupa warisan sosial
3.Koentjaraningrat Kabudayaan nyaéta sakabéh sistem alpukah, tindakan, sarta hasil karya manusa dina raraga kahirupan masarakat anu dipimilik ku diri manusa kalayan diajar
4.William H. Haviland Kabudayaan nyaéta sakumna aturan sarta norma anu dipiboga babarengan ku masarakat balaréa, anu lamun dilaksanakeun ku para anggotana baris ngahasilkeun laku-lampah anu hadé sarta bisa di tarima ku sakabéh masarakat
5.Ki Hajar Dewantara Kabudayaan nyaéta buah budi manusa nu mangrupa hasil perjuangan manusa tina dua pangaruh kuat, nyaéta jaman sarta alam anu mangrupa bukti kajayaan hirup manusa pikeun nungkulan sagala rupa cocoba sarta kasusah dina hirup sarta kahirupanana pikeun ngahontal kasalametan sarta kabagjaan anu dina lahirna boga sipat lantip jeung tingtrim
Républik Finlandia (basa Finlandia: Suomen tasavalta, Basa Swédia: Républiken Finland) mangrupa hiji nagara Skandinavia nu kaasup ogé nagara Nordik
Nagara ieu aya di Eropa Kalér jeung mangrupa anggota Uni Eropa
Finlandia tepung wates jeung Swédia, Norwégia, jeung Rusia upami wates lautna nyaéta Laut Baltik di barat daya, Teluk Finlandia di kidul, jeung Teluk Bothnia di kulon
Ibu kota nagara ieu nyaéta Hélsinki
Sajarah Finlandia anu kacatet dimimitian ti taun 1100 M, nu mana kapibogaan nagara ieu masih diparebutkeun antara Swédia jeung Rusia
Ti taun 1154, nagara ieu geus mangrupa bagian Karajaan Swédia
Dina abad ka-18, nagara ieu geus dikawasaan ku tentara Kakaisaran Rusia dua kali
Dina taun 1808, Finlandia geus ditalukan tentara Tsar Aleksandr I sarta minangka kadipatén ageung otonom dina Kakaisaran Rusia nepi ka ahir taun 1917
Di handap kawasa Kakaisaran Rusia, wilayah otonom Finlandia bisa miboga parlemen jeung mata uang sorangan, sarta Kakaisaran Rusia henteu maksakeun kudu maké basa Rusia
Sanajan kitu, ti saprak Nikolai II jadi tsar, Finlandia dipimpin ku gubernur Bobrikov anu ngabalukarkeun kakuasaanna jadi oprésip
Ku sabab éta, ngadeukeutan ka ahir Perang Dunya I, 6 Désémber 1917, sababaraha bulan saenggeus Révolusi Bolshévik di Rusia, Finlandia ngadéklarasian kamerdékaanna
Sanajan kitu, nagara ieu miboga kamerdékaan nu resmi dina 3 Januari 1918
Kamerdékaan Finlandia tuluy ngakibatkeun Perang Saudara Finlandia, antara Golongan Bodas, nyaéta prajurit Finlandia anu dilatih jeung dibantuan ku Jérman anu ngadarat di Finlandia, ngalawan Golongan Beureum, nyaéta urang komunis Finlandia jeung prajurit Rusia anu masih ditugaskeun di Finlandia
Mei 1918, Golongan Bodas meunang dina éta perang
Jumlah korban ti Golongan Beureum aya 8.000 jalma anu tiwas katémbak, jeung 20.000 séjénna tiwas akibat kalaparan nalika ditahan di kamp-kamp konséntrasi
Paséa ngeunaan wawatesan diréngsékeun saenggeus Pajangjian Tartu ditandatanganan dina 1920
Ti taun 1920-an nepi ka 1930-an, Finlandia masih kénéh aya di handap ancaman Rusia nu harita geus jadi Uni Soviét
Dua nagara éta miboga idéologi anu pasalingsingan
Finlandia mangrupa nagara démokrasi kapitalis liberal, sedengkeun Uni Soviet mangrupa nagara diktator komunis anu réprésip
Rasa kasieunan yén Uni Soviét bakal ngarebut deui wewengkon Finlandia jadi ancaman jeung téror jang padumuk jeung pamaréntah Finlandia
Tapi, ancaman Uni Soviét heunteu eunggeus di ditu hungkul
Wanci Perang Dunya II, Finlandia geus nolak Uni Soviét dua kali: kahiji dina Perang Usum Tiis antara 1939–1940 jeung Perang Sambungan antara 1941–1944
Dina 1944, Finlandia sakali deui ditarajang, ayeuna ku pihak Jérman dina Perang Laplandia 1944-1945, di mana tentara Finlandia hasil nundung tentara Jérman ti beulah kalér Finlandia
Sanggeus perang, pamaréntah Finlandia geus miboga pajangjian jeung tatanggana nyaéta Uni Soviét, antara 1947-1948 sarta masihan sababaraha wewengkonna (Karélia, Salla, jeung Petsamo) ka nagara éta
Saenggeus perang, Finlandia aya dina kaayaan nu bahaya salaku nagara panyangga antara kawasa ageung komunis Uni Soviét jeung nagara démokratis nu lian di Éropa
Ku kituna, dina taun 1948, nagara ieu kapaksa nandatanganan pajangjian Finlandia–Soviét nyaéta Pajangjian Sosobatan, Kerja sama, jeung silih nguntungkeun, nu kawanoh ogé salaku Pajangjian YYA
Pajangjian ieu penting pikeun mastikeun lumangsungna Finlandia salaku hiji nagara kapitalis démokratis
Dumasarna mah dina pajangjian ieu, Finlandia kedah minangka nagara nétral wanci Perang Tiis jeung ngabendung tarajangan nanaon wéh ka Uni Soviét liwat Finlandia
Asal ngaran "Finlandia" ("Suomi" dina basa Finlandia) teu terang, tapi, meureun kognatna nyaéta kecap proto-Baltik "zeme" hartina "taneuh"
Dumasar kana téori nu lian, ngaran ieu diturunan ti "suomaa" atawa "suoniemi"
Éksonim "Finlandia" mirip jeung ngaran patempatan Skandinavia Finnmark, Finnveden jeung ratusan toponim lian nu awalna "Fin(n)" di Swédia jeung Norwégia
Sababaraha ngaran éta geus jelas diturunan ti "finnr", kecap Jérmanik pikeun tukang ngumbara/pamanggih jeung saterasna kira-kira hartina "paninggaran-pangumpul" nomadik atawa patani tuar duruk
Teu kauninga kumaha, naha, jeung iraha "Finnr" mimiti ngaharti "Finlandia Asli"
Salah sahiji dokumén kahiji nu nyebutkeun "taneuh bangsa Finn" nyaéta 2 batu rune
Aya 1 di Söderby, Swédia, jeung prasasti "finlont" (U 582) jeung 1 di Gotland, pulo bogaan Swédia di Laut Baltik, kalawan prasasti "finlandi" (G 319) nu asalna ti abad ka-11
Finlandia mangrupa hiji nagara kalawan rébuan dano jeung pulo; 187.888 dano jeung 179.584 pulo
Salah sahiji danona, Saimaa, nyaéta nu ka-5 panglegana di Éropa
Wangun taneuh di Finlandia kalobaannana datar kalawan sababaraha pasir jeung titik pangluhurna, Haltitunturi dina 1.328 m, aya di tungtung kalér Laplandia
Salian ti loba danona, daratanna ogé didominasi ku leuweung pinus (kira-kira 68% ti lega daratan) jeung saeutik taneuh subur
Raloba kapuloan nu aya dina bagian kidul-kulon nagri, bagian ti kapuloan Åland, jeung sapanjang basisir kidul di Teluk Finlandia
Finlandia mangrupa salah sahiji ti saeutik nagara di dunya nu tetep "numuwuh"
Ku lantaran pangangkatan isostatik nu geus aya ti Jaman és pangtungtungna, lega wewengkon nagara ieu ogé tumuwuh kira-kira 7 kilométer persegi saban taun
Iklim di Finlandia bagian kidul mangrupa iklim nengah kalér
Di bagian kalér Finlandia, utamana di Laplandia, kalobaannana iklim subarktik
Sabagian wewengkon Finlandia aya dina Lingkaran Arktik
Padumuk Finlandia mayoritasna mangrupa Séké Finn jeung aya sababaraha minoritas Swédia Finlandia janten basa resmina nyaéta basa Finlandia jeung Swédia
Basa minoritas nu séjén nyaéta basa Rusia jeung basa Éstonia
Populasi Finlandia kalobaannana museur di wewengkon kidul nagri
Finlandia nganggo sistem semi-présidénsial jeung parlemén
Présidén Finlandia kagungan tanggung jawab kana kawijakan luar nagri
Upami kakawasaan éksekutif dilaksanakeun ku kabinétna, Valtioneuvosto atawa Statsrådet, nu diwangun ti perdana menteri jeung menteri pikeun rupa-rupa départemén
Parlemén Finlandia, nu disebut Eduskunta atawa Riksdag, miboga anggota 200 urang jeung mangrupa otoritas législatif pangluhurna di nagara éta
Parlemén ieu bisa ngarobih Konstitusi Finlandia jeung ngéléhan hak véto présidén
Législasi bisa diusulkeun ku kabinét atawa ti anggota Eduskunta nu dipilih pikeun opat taun kalawan réprésentasi proporsional
Finlandia mangrupa nagara industri, miboga ékonomi pasar bébas, jeung produksi per kapita kira-kira sami sareng Britania Raya, Perancis, Jérman, jeung Itali
Standar hidup di Finlandia luhur
Séktor konci ékonomi nyaéta produksi, utamina di widang télékomunikasi
Dagang miboga peran penting nu ampir sapertilu PDBna
Finlandia mimiti nganggo Euro dina 1 Januari 1999
Ayeuna, Finlandia miboga 6 propinsi administratif ("lääni", jamak; "läänit"), nyaéta: Kapuloan Åland miboga tingkatan otonomi sorangan
Dumasar kana pajangjian internasional jeung hukum Finlandia, pamaréntahan régional Åland ngurus sababaraha masalah nu kaasup ka otoritas propinsi di Finlandia Daratan
Pamaréntahan lokal diorganisasi saterasna ku 432 kotamadya Finlandia
Ti 1977, euweuh bébédaan administratif antara "town", kota, jeung kotamadya nu séjén
Salian kotamadya, Finlandia ogé kabagi kana 20 wewengkon
Finlandia miboga dua basa resmi nu utama, nyaéta basa Finlandia jeung basa Swedia
Basa resmi nu séjén nyaéta Suomi, basa Romani, jeung basa Isyarah Finlandia
Basa asing lian nu penting nyaéta basa Rusia jeung basa Éstonia
Basa nu umum dipaké nyaéta basa Finlandia (92% ti populasina) sarta basa Swédia (6% ti populasina)
Panganggoan basa asing ayeuna nyaéta basa Inggris (63%), basa Swédia (41%), basa Jérman (18%), jeung basa Perancis (3%)
Lamun dibandingkeun jeung urang Skandinavia nu séjén, Finlandia bisa kasebut béda pisan boh ditingali tina géografi, budaya, jeung basa
Tinu ampir 100 basa asli Éropa, kabéh basa masih kaasup kulawarga basa Indo-Éropa iwal ti basa Basque anu kaisolir, jeung opat basa séjénna
Opat basa éta kaasup kulawarga basa Finno-Ugria, nu di antarana nyaéta basa Finlandia, basa Éstonia—anu masih deukeut patalina, sarta basa Hungaria jeung basa Lapp (Saami)—anu jauh patalinna
Kanjut Kundang, aslina mah ditulis maké ejahan heubeul Kandjut Kundang, nyaéta salah sahiji antologi prosa jeung puisi Sunda anu munggaran, dipilih sarta disusun ku Ajip Rosidi jeung Rusman Sutiasumarga
Kanjut Kundang téh diterbitkeun ku Balai Pustaka Jakarta dina taun 1963, ngamuat sajumlah prosa jeung puisi Sunda sabada Perang Dunya Kadua, nepi ka kira-kira taun 1959
Di jerona ngawengku 45 prosa jeung 83 puisi beunang 42 pangarang mangsa harita, ti nu pangkolotna Tjaraka (lahir 1902) nepi ka pangngorana Ajatrohaedi (lahir 1939)
Ukuran buku 21 x 14 Cm, ngagunakeun keretas koran, dipapaesan 8 gambar jeung 17 vignet ku Yus Rusamsi, kandelna 483 kaca
Dina bagian “Bubuka” Ajip Rosidi ngajéntrékeun kasang tukang lahirna ieu buku katut nembrakkeun maksud jeung tujuanana
Maksud diterbitkeunana ieu buku téh aya dua, nyaéta mangrupa dokuméntasi keur anak incu sampeureun ka hareup, duméh sastra Sunda mangsa harita mah gelarna téh dina majalah jeung surat kabar
Anu kaduana mah nyaéta mentingkeun ajén inajen sastrana, sangkan jadi ugeran pikeun nangtukeun ukuran hadé gorengna karya sastra
Wangun karangan prosa anu diasupkeun kana ieu antologi téh nyaéta carpon, panineungan, sempalan novel, jeung sempalan fragmén carita drama, sedengkeun wangun puisi ngawengku sajak, guguritan atawa dangding, jeung prosa lirik
Daftar Prosa nu Dimuat
A.Carita Pondok B.Sketsa/Panineungan C.Sempalan Novel D.Sempalan Drama Daftar Puisi nu Dimuat
A.Sajak B.Guguritan C.Prosa Lirik
Jaman baheula tukang dagang lauk téh ngawadahan laukna kana buleng, ari dagangna aya nu di pasar, aya ogé anu dagang nguriling
Anu dagang lauk nguriling biasana bulengna dua wadah bari jeung ditanggung
Buleng dijieunna tina anyaman awi ngan sok dibulen deui ku aspal, ngarah teu bocor, ku lantaran bari dieusi cai sangkan laukna anggerhirup
Buleng sarupa jeung tolombong, ngan ari tolombong mah jangkung, buleng mah leuwih pendék ti tolombong bari jeung handapnamah rada mébér jeung masagi, mun luhurna buleud maké tutup
Hanjakal teu acan aya gambarna
Tomat ("lycopersicon esculentum") nyaéta salah sahiji jinis sayuran anu watang jeung daunna buluan lemes
Ilaharna tomat téh buleud, warnana héjo, lamun asak warnana beureum, aya anu sikian aya anu henteu
Biasana dipaké pikeun nyayur atawa didahar langsung ilaharna buah
Tomat mangrupa salah sahiji buah lokal Indonésia anu loba kandungan vitamin C jeung "lycopene"
Asal-usul sarta sumebarna
Tomat asalna ti Amerika Selatan, mimitina buah tomat téh kapanggih di Peru, Ekuador jeung Bolivia
Lila kalilaan tomat téh sumebar ka Mexico jeung jadi salah sahiji sumber kadaharan suku Aztec
Lalampahan jalma-jalma ti Eropa anu daratang ka Amerika Utara jeung Amerika Selatan téh alatan mawa éta tomat ka Eropa
Pepelakan ieu dibudidayakeun di Spanyol jeung Italia, saencan diadopsi ku Inggris
Bukti tinulis nu munggaran ngeunaan tomat di Eropa nyaéta taun 1544
Catetan éta téh meunang Pietro Andrea Mattioli anu pakasabana dokter jeung ahli botani Italia
Di Prancis mah tomat téh dingaranan apel cinta atawa pomme d’amour
Dingaranan apel cinta ku sabab tomat dipercaya mampuh nyagerkeun lemah syahwat jeung ningkatkeun jumlah sperma
Mangpaat tomat sabenerna geus ditalungtik ti baheula, saperti panalungtikan DR. John Cook Bennet ti Wiloughby University, Ohio, persisna bulan Nopember 1834
Numutkeun dokter gizi, Dr. Leane Suniar Manurung, MSc, tomat bisa dikonsumsi ku saha waé ku sabab tomat miboga kandungan vitamin C jeung vitamin A, anu mangpaatna pikeun ningkatkeun kekebalan awak
Numutkeun Léane tomat anu alus pikeun dikonsumsi nyaéta, tomat anu beureum
Tomat miboga kandungan tomatine anu mangpaatna pikeun anti radang, sedengkeun kandungan karoten jeung vitamin C dina tomat mangpaatna pikeun anti oksidan pikeun ngalawan radikal bébas
Salain ti éta aya deui sababaraha mangpaat liana nyaéta : Tomat nu beureum kandungan vitamin C jeung vitamin A lima kali leuwih loba dibandingkeun jeung tomat héjo
Salain ti éta tomat miboga kandungan beta carotene
Ku sabab kitu tomat alus pikeun dikonsumsi ku budak leutik ku lantaran alus pikeun kaséhatan panon
"Lycopene" dina tomat bisa nyingkahan karusakan sél anu ngarojong kangker rahim, kangker prostat pikeun lalaki, kangker beuteung jeung kangker kolorektal
Hasil panalungtikan Rowett Research Institute di Aberdeen, Skotlandia, yén dina tomat téh kapanggih aya "gel" warna konéng anu ngabungkus siki tomat
Ku lantaran kitu bisa nyingkahan ngabekuna getih, stroke jeung panyakit jantung
Salain ti éta kandungan kalium jeung vitamin B anu aya dina tomat bakal ngabantu nurunkeun tekanan darah jeung kadar koléstrol
Dahar tomat unggal poé sacara teratur bisa ngabantu nguatkeun akar buuk, ngajadikeun buuk téh hérang tur kandel
Tomat miboga vitamin K jeung kalsium anu alus pikeun nguatkeun tulang jeung huntu
Tomat miboga kandungan uyah mineral anu loba
Uyah mineral téh gunana pikeun ngaluarkeun ciduh
Ciduh ngandung "enzim" anu diperlukeun pikeun pencernaan
Mineral tina tomat bisa ningkatkeun napsu dahar sedengkeun "enzim" anu ka luar bisa ngalancarkeun pencernaan
"Asam sitrat" anu aya dina tomat bisa ngabersihkeun kulit
Buah tomat ngandung giji tina 5-10 persén beurat garing euweuh caian jeung 1 persén kulit jeung siki
Lamun tomat digaringkeun, sakitar 50 persen tina beurat garingna anu ngawengku tina gula-gula pereduksi (utamana glukosa jeung fruktosa), sisana asam-asam organik, mineral, pigmen, vitamin, jeung lipid
Tomat bisa digolongkeun sumber vitamin C anu alus ku sabab 100 gram tomat bisa nyumponan 20 persen atawa leuwih tina kabutuhan vitamin C dina sapoé
Vitamin C gunana pikeun kesehatan huntu jeung gusi, nyageurkeun raheut, nyingkahan panyakit Scurvy (skorbut)
Salain ti éta, tomat téh sumber vitamin A anu alus ku sabab 100 gram tomat bisa nyumbangkeun sakitar 10-20 persen tina kabutuhan vitamin A sapoéna
Vitamin A diperlukeun pikeun kaséhatan saperti, sistem kekebalan awak, "pertumbuhan", jeung reproduksi
Vitamin A jeung C dina tomat miboga peran pikeun antioksidan
Sari buah tomat ngandung vitamin jeung mineral
Tina 100 gram jus tomat aya kalsium 7 mg, fosfor 15 mg, zat besi 0,9 mg, natrium 230 mg, jeung kalium 230 mg. Vitamin anu aya dina 100 gram sari buah tomat nyaéta vitamin A (1.050 IU), vitamin B1 (0,05 mg), vitamin B2 (0,03 mg), jeung vitamin C (16 mg. Kandungan gizi dina 100 gram tomat nyaéta : Jenis-Jenis
Di Indonésia aya sababaraha jenis tomat, dumasar kana ukuran jeung bentuk fisikna : Numutkeun Saptarini (1999), jenis tomat di Indonésia cukup loba, di antarana : Sarat tumuwuhna
Nalika Panén Cara milih tomat
Di Australia biasana maké bungkus plastik "polyethylen" biasa anu bendeulan leuitk di jeronaanu eusina KMNO4
KMNO4 leuwih éféktif dina nyerep ethylen
Tapi balukarna harga tomat téh jadi mahal
Sedengkeun di Indonésia mah aya cara paling gampang, aman tur murah nyaéta tomat-tomat téh ditendeun dina wadah tina awi anu higroskopis nepi ka bisa nyerep H2O jeung di bagian handapna dibéré kapur tohor atawa Ca(OH)2 pikeun ngiket CO2, sarta ditendeun di tempat anu garing jeung iuh nepi ka ethylen bisa diteken
Lamun tomat anu warnana kahéjo-héjoan ditendeun ku cara kieu bisa nahan segerna tomat salila 2 minggu
Kelenci nyaéta sato mamalia anu awakna leutik, tur bisa hirup di loba tempat di sakuliah dunya
Kelenci biasana hirup dina rungkun, sampalan, rawa atawa leuweung
Ciri has sato ieu nyaéta mamalia anu ceulina panjang, buntutna pondok, sarta boga huntu séri anu gedé tur rada panjang
Sawatara rupa kelenci anu aya di dunya nyaéta Kelenci Éropah atawa European rabbit ("Oryctolagus cuniculus"), Kelenci Cottontail ("genus Sylvilagus"; 13 species), Kelenci Amami ("Pentalagus furnessi", aya di Wewengkon Amami Ōshima Jepang)
Aya bukti anu némbongkeun yén kelenci Fenisia diékspor ka Spanyol dina taun 1100 SM
Dina abad ka 12, "conies", atawa kelinci jaman ayeuna, dibawa ka Inggris ku Normandia
Kecap kelenci atawa kelinci dina basa Indonesia, asalna nyaéta sesebutan pikeun anak kelenci
Di Afrika sawatara abad katukang geus dimimitian ngamangpaatkeun kelenci pikeun dijadikeun ingon-ingon
Saterusna mekar ka wewengkon Mediterania kira-kira 1.000 taun katukang
Tina hasil peternakan di Mediterania éta kelenci saterusna mimiti sumebar ka Éropah, tuluy dibawa ku bangsa Éropah ka sawatara wewengkon di dunya, kaasup ka Benua Amérika, Ustrali sarta Asia
Di Indonésia hususna di Pulo Jawa, kelenci dibawa ku urang Walanda minangka ingon-ingon kira-kira taun 1835
Saterusna dina taun 1980-an Pamaréntah ngayakeun program budidaya kelenci pikeun dikonsumsi, sangkan bisa ngaronjatkeun giji masarakat
Kelenci kira-kira asalna tina 25 spesies anu béda, tujuh genera anu béda, dina kulawarga "Leporidae"
Kelenci téh mamalia herbivora leutik anu lumpatna gancang, otot suku tukangna gedé, ceulina panjang, sarta huntu séri anu badag
Suku tukangna anu kuat fungsina pikeun lumpat, luncat, sarta pikeun ngali liang
Bulu kelenci rupa-rupa, aya anu bodas, hideung, kulawu, atawa coklat, tapi lolobana mah anu buluna warna bodas
Ukuran panjang kelenci ogé rupa-rupa, aya nu 30 nepi ka 60 cm
Di leuweung, kelinci ngan bisa hirup nepi ka umur sataun sedengkeun kelenci anu dipiara di imah bisa hirup nepi ka umur 8-12 taun
Ras kelinci miboga ukuran, warna jeung panjang bulu, sarta mangpaat anu béda-béda
Aya 72 rupa kelenci anu sumebar di sakuliah dunya, tapi aya sawatara ras anu dikembangkeun sacara komersial di nagara-nagara Éropah, Amérika, jeung Indonesia, nyaéta: 1
Angora Angora mimiti kapanggih sarta di bawa ku pelaut Inggris, saterusna di bawa ka Perancis dina taun 1723
Taun 1777]Angora sumebar di [[Jerman]]
Taun [[1920]] sumebar ka nagara-nagara [[Éropa]] beulah Wétan, [[Jepang]], [[Kanada]], sarta [[Amérika Sarikat]]
Nepi ka kiwari [[Perancis]] jadi puseur budidaya kelinci angora panggedéna anu ngahasilkeun [[benang]] [[wol]]
Angora nu geus gedé beuratna nepi ka 2.7 kg, boh jalu boh bikang
Buluna gancang manjangan, kira-kira 2.5 cm unggal bulanna
Lyon Lyon téh sabangsa Anggora [[Inggris]] ngan ceulina pondok sarta beungeutna pinuh ku bulu-bulu siga [[singa]]
American Chincilla Kelenci jenis ieu aya tilu rupa, nyaéta standar (beurat kelenci nu geus gedé 2.5–3 kg), besar (beurat kelenci nu geus gedé 4.5–5 kg), giant (beurat kelenci nu geus gedé 6–7 kg
Kelenci ieu dimanfaatkeun pikeun produksi [[bulu]] jeung [[daging]]
Kelinci raksasa alias "Giant Chinchilla" mangrupa hasil kawinan tina "Standard Chinchilla" jeung "Flemish Giant"
Dutch Ras dutch ([[Belanda]]) kakoncara di sakuliah dunya minangka [[ingon-ingon]]
Beurat kelenci nu geus gedé boh bikang boh jalu aya kana 1.5-2,5 kg
Bikangna sakali anakan bisa nepi ka 7-8 kelenci
[[Warna]] [[bulu]]na has
English Spot Kelenci jenis ieu [[bulu]]na warna bodas aya totol-totolan warna hideung
Ti [[tonggong]] nepi ka [[ceuli]] aya [[bulu]] anu ngabentuk garis warnana hideung
[[Beuteung]]na totol-totol hideung siga [hulu susu
Panonna dikurilingan ku bulu hideung siga anu maké kacamata, kitu ogé irungna dikuliling ku bulu hideung ngabentuk siga kukupu
Himalayan Cenah ieu kelenci téh asalna ti Cina sabab di Cina loba kapanggih kelenci jenis ieu
Bulu sukuna warna hideung, mimiti katempo nalika umurna 3-4 minggu, mimitina konéas beuki dieu bakal beuki hideung
Saupama dikawinkeun jeung "New Zealand White", anak-anakna bakal siga kelenci Himalayan tapi nalika dikawinkeun jeung nu séjén turunanana moal aya nu siga Himalayan
Salian ti dijadikeun ingon-ingon, kelenci ogé miboga mangpaat pikeun kahirupan di masarakat, nyaéta: 1
Mangpaat dagingna, pikeun ubar mengi, pikeun sumber protéin hewani anu ngandung saeutik kolesterol, jeung bisa ngarangsang dijieunna antibodi
Mangpaat buluna, pikeun bahan jékét, mantel, karémbong, lokét jeung bonéka
Mangpaat taina, pikeun dijadieun gemuk jeung bahan baku nyieun biogas
Mangpaat cikiihna, pikeun gemuk kembang angkrék jeung dijadikeun péstisida
Mangpaat suku jeung buntutna, pikeun dijadikeun "souvenir"
Républik Islandia (basa Islandia: Lýðveldið Ísland) atawa Lemah És nyaéta hiji nagara pulo di bagian kalér Samudra Atlantik
Islandia aya kira-kira 300 kilométer di wétaneun Greenland jeung kira-kira 1.000 kilométer ti Norwégia
Jalmi kahiji nu ngadumuk di Islandia nyaéta para pendéta Irlandia nu datang dina awal abad ka-9
Dina panengahan abad ka-9, bangsa Viking migrasi jeung ngadumuk di Islandia
Viking kahiji nu ngadumuk di Islandia nyaéta Flóki Vilgerðarson
Ingólfur Arnarson, hiji pupuhu séké ti Norwégia, ngadumuk jeung nyicing di barat daya Islandia jeung ngawangun kota Reykjavik
Kira-kira taun 930-an, para pangawasa Islandia mimiti nyerat konstitusi nagara aranjeunna
Aranjeunna naon nu dingaranan Althing, sarupa parlemén nu kantor pusatna di kota Þingvellir
Islandia bisa disebut salaku nagara démokrasi pangkolotna nu masih aya nepi ka ayeuna
Dina taun 985, Érik si Beureum diasingkeun ti Islandia sabab geus maéhan hiji jalma
Manéhna terus balayar ka kulon jeung manggihan Greenland
Budakna Érik, Léif Érikson, manggih Amérika dina taun 1000 jeung méré ngaran Vinland
Lalampahan Érik, Léif, jeung pangiringna dicaritakeun dina hiji saga
Dina taun 1262, Islandia minangka bagian ti Norwégia nepi ka taun 1814, Islandia minangka bagian ti Dénmark
Dina ahir abad ka-19, loba padumuk Islandia nu hayang merdéka ti Dénmark
Dina taun 1918, Islandia miboga kadaulatanna, tapi raja Dénmark masih didaulat minangka raja Islandia
Wanci Jérman ngawasaan Dénmark dina kaping 9 April 1940, Althing netepkeun yén Islandia téh pibanda rahayat Islandia
Tapi, maranéhna masih heunteu ngadéklarasikeun kamerdékaan waktos éta
Pasukan Inggris jeung engkéna Amérika Sarikat boga inisiatif pikeun ngawasaan Islandia sangkan heunteu ditarajangan ku Jérman
Dina taun 1944, Islandia ahirnya ngadéklarasikeun kamerdékaanna
Saenggeus Perang Dunya II, Islandia minangka anggota NATO, tapi heunteu jadi anggota Uni Éropa
Antara taun 1958 nepi ka 1976, aya tilu kali papaséaan paham antara Islandia jeung Inggris ngeunaan saha nu boga hak nyokot lauk kod ti cai sakurilingeun Islandia
Peperangan éta disebut Perang Kod
euweuh korban dina perang éta
Dina taun 1980, Vigdís Finnbogadóttir kapilih jadi présidén
Anjeunna mangrupa présidén awéwé nu kahiji di Islandia
Réykjavik nyaéta ibu kota Islandia jeung miboga peran penting salaku kota palabuan
Kota-kota penting nu séjén contona Akureyri, Kópavogur, Hafnarfjördhur, Keflavík, jeung Vestmannaeyjar
Kalobaannana urang Skandinavia
Basa nu dipaké nyaéta basa Islandia nu ampir teu robih éjaan jeung tata basana dina 1.000 taun
Urang Islandia malah tiasa maca saga kuna nu nyaritakeun ngeunaan patualangan para Viking tampa sesah nu ngaharti
Ampir sadaya urang Islandia ngagem agama Kristen aliran Lutheran
Nami Urang Islandia
Nami tukang teu kawanoh dina nami Islandia
Urang Islandia nggunakeun patronim, di mana digunakeun ahiran "-son" lamun lalaki jeung "-dóttir" lamun awéwé
Contona, Jón Stefánsson mibanda murangkalih lalaki nu namina "Fjalar"
Nami ahir Fjalar sanés Stefánsson kawas ramana, tapi "Fjalar Jónsson" nu hartina "Fjalar, murangkalih lalaki ti Jón"
Perkawis nu sarua aya kana wanita
Lamun Jón Stefánsson mibanda murangkalih awéwé nu namina "Kata", teras nami tukangna sanés Stefánsson, tapi "Jónsdóttir"
Dina hal ieu, harti namina "Kata, murangkalih awéwé ti Jón"
Dina sababaraha kasu, nami tukang hiji jalma bisa ogé dicandak lain ti nami kahiji sepuhna, tapi ti nami kaduana
COntona, upami Jón téh murangkalih lalaki ti Hjálmar Örn Vilhjálmsson, manéhna bisa dinamian "Jón Hjálmarsson" (Jón, murangkalih lalaki ti Hjálmar) atanapi "Jón Arnarson" (Jón murangkalih lalaki ti Örn)
Alesanna nyaéta yén sepuhna leuwih daék murangkalihna dipanggil kalawan nami tengah, lain nami kahiji
Kalobaannana nami tukang urang Islandia mawa panjenengan ramana, tapi dina kasus katangtu, panjenengan indungna nu dainggo lantaran rupa-rupa alesan
Kadang murangkalihna atawa indungna arék megatkeun ikatan sosial dengan si ayah
Sababaraha féminis ngagunakeun hal ieu sabagé hiji nyanyataan sosial
Sabagian nu lian milih ukur lantaran masalah seléra
Konvénsinya tetep sarua
Fjalar, murangkalih lalakina Bryndís, bakal ngagunakeun nami lengkep "Fjalar Bryndísarson" nu hartina "Fjalar, murangkalih lalaki ti Bryndís"
Di raloba nagara, jalma nyauran jalma nu lian nganggo nami tukangna, tapi di Islandia urang nyauran urang lian nganggo nami payunna
Contona wanci ngomongkeun ngeunaan Halldór Ásgrímsson, aranjeunna heunteu nyebutna Ásgrímsson, tapi Halldór
: "phagein", "dahar", jeung "-cyte", ahiran anu dina biologi nujul ka "sél") nyaéta sél getih bodas anu ngajaga awak ku cara ngahakan (fagositosis) partikel asing anu dianggap pibahyaeun, baktéri, jeung sél paéh atawa nu keur sakarat
Ieu sél penting kacida pikeun merangan inféksi katut imunitasna pikeun sakabéh bangsa sato sarta geus mekar pisan dina vertebrata
Saléter getih manusa ngandung nepi ka genep miliar fagosit
Ieu sél munggaran dipikawanoh taun 1882 ku Ilya Ilyich Mechnikov nu keur nalungtik larva béntang laut
Pikeun papanggihanana, anjeunna dileler Hadiah Nobel widang Fisiologi atawa Kedokteran taun 1908
Lian ti bangsa sato, fagosit ogé nyampak dina sababaraha spésiés; amuba ogé aya nu polahna kawas fagosit makrofag, nu nuduhkeun yén sigana fagosit mucunghul dina mangsa awal évolusi mahluk hirup
Fagosit manusa jeung sato lianna disebut "profésional" atawa "teu-profésional" dumasar kana kamatihna nalika fagositosis
Anu profésional di antarana neutrofil, monosit, makrofag, sél déndritik, jeung sél mast
Anu ngabédakeunana nyaéta aya/henteuna molekul anu katelah reséptor dina beungeut sélna anu bisa mikawanoh barang anu pibahyaeun, sarupaning baktéri anu sakuduna euweuh dina awak
Lian ti pikeun merangan inféksi, ieu sél ogé penting pikeun ngajaga sangkan jaringan angger walagri ku cara miceunan sél anu paéh atawa sakarat ku sabab geus waktuna paéh
Nalika inféksi, sinyal kimiawi ngirut fagosit ka tempat anu katarajang kuman/patogén
Sinyal kimiawi éta datangna bisa ti baktéri langsung atawa ti fagosit lianna anu keur merangan kuman
Fagosit ojah ku cara kémotaxis
Mangsa fagosit antel jeung baktéri, reséptor nu aya dina beungeutna bakal nali, anu diteruskeun ku ngasupkeun éta baktéri ka jero awak fagosit
Sababaraha fagosit maéhan kuman nu geus 'diteureuy' maké oxidan jeung oksida nitrat
Sanggeus fagositosis, makrofag jeung sél déndritik bisa aub dina présentasi antigén nalika bahan-bahan anu asalna tina baktéri anu dihakan ditémbongkeun dina beungeut sélna pikeun dipikawanoh ku sél-sél sistem imun lianna
Sababaraha fagosit terus indit ka kelenjar limfe pikeun némbongkeun éta bahan asing ka sél getih bodas anu disebut limfosit anu penting pisan pikeun ngawangun imunitas
Najan kitu, kuman ogé ngalaman évolusi anu bisa nyingkahan atawa ngalawan panarajang fagosit
Mobil numutkeun kamus nyaéta otomobil atawa oto (automobiel, asal tina autos basa Yunani nu hartina pribadi, jeung mobilis basa Latin anu hartina bisa obah, sarupa tutumpakan nu bisa maju lantaran maké béngsin
Kapribadian lalaki disawang tina jenis mobilna
Jenis mobilna (a) Hammer atawa SUV resep kana tangtangan jeung alam jadi ulah miharep bisa ngabantuan ngurus budak sabab resepna tangtangan
(b) Sedan sporty Lalaki ieu miboga pamikiran anu praktis, jeung pinter, sarta miboga rasa cinta nu gedé kana hiji hal
Dina atikanna mangrupa jalma nu pinter jeung resep kana olahraga sarta pribadi anu marahamay jeung cocog jeung sagala hal anu kahayangna
(c) Minivan ngagambarkeun lalaki anu gampang ambek sarta babarian
(d) Jeep ngagambarkeun lalaki nu mikanyaah ka kulawargana tur anu dipikacintana sabab jeep téh mobil anu kuat anu bisa ngajagaan anu di jerona tina kahirupan
(e) [Sedan mewah] ngagambarkeun lalaki anu mikacinta kaméwahan dina hirupna, kaasup jalma nu sarakah sabab ngarasa teu sugema waé teu malire ka sisi jeung kahirupan nu séjénna da ari jelema mah mahluk sosial teu bisa hirup mun euweuh bantuan ti nu séjén jadi kurang sosialis Angkutan mobil
Sateuacan ngangkut angkutan éta, payunna kedah mariksa alat-alatna, pariksa nomer-VIN tina mobil
Kontes mobil teras treuk "mobil taun", mimiti Eropa, teras Jepang sareng Amérika Kalér, ogé mobil sareng mobil trak dunya sareng internasional, di mana mobil tina kelas anu béda, produsén sareng nagara saling menang, janten seueur dipikanyaho
Sado atawa keréték nyaéta ngaran tutumpakan atawa kandaraan anu majuna ngagunakeun kuda, gilindingna dua, panumpangna sok patonggong-tonggong atawa pahareup-hareup sarta dibawana ku kusir
Kaayaan sado jaman beheula béda jeung jaman kiwari, baheula anu nyiptakeun sado atawa délman nyaéta deel
Gigantisme pulo mangrupa fénomena biologi basa ukuran sasatoan nu kaisolasi di hiji pulo naék
Fénomena ieu mangrupa wangun séléksi alam nu hartina ukuran nu leuwih gedé nyadiakeun kaunggulan kasalametan (hukum Bergmann)
Dialog Méditérania nyaéta forum kooperasi antara NATO jeung tujuh nagara Méditérania
Tujuan utama ti Dialog Méditérania nyaéta "to create good relations and better mutual understanding and confidence throughout the region, promoting regional security and stability and explaining NATO's policies and goals"
(Pikeun nyieun hubungan nu hadé jeung kasakahartian jeung konfidénsi sapanjuru wewengkon, ningkatkeun kaamanan régional jeung stabilitas jeung nerangkeun tujuan jeung aturan NATO) Nagara nu mangrupa bagian ti Dialog Méditérania nyaéta:
Grand Prix Australia 1996 mangrupa balapan F1 pamuka usum 1996 nu diayakeun di sirkuit Melbourne, Australia kaping 10 Maret 1996
Bentley Motors Limited mangrupa panyieun mobil méwah jeung mobil sports gedé nu basisna di Britania
Bentley Motors diwangun di Inggris dina 18 Januari 1919 ku Walter Owen Bentley (1888-1971), dikenal kalawan W.O
Bentley atanapi ukur "W.O."
Pausahaan ieu aya di Cricklewood, kaléreun London, jeung kawanoh kalawan kameunangan opat kali tumurut dina Balap mobil 24 jam Le Mans ("24 heures du Mans") ti 1927-1930
Déprési Ageung ngancurkeun paméntaan pikeun mobil mahal pausahaan ieu, jeung dijual ka Rolls-Royce dina 1931
Dina taun 1998, mérk ieu dibeuli ku Volkswagen Group kalawan harga 430 juta poundsterling
Tougher Than Léather nyaéta album panembang country, Willie Nelson
Album ieu dirilis dina taun 1983
Tougher Than Leader (album Willie Nelson)
Séké Seri (Basa Seri: "comcáac") mangrupa padumuk asli di Sonora, Méksiko
Séké Seri baheulana dibagi kana genep sub-séké nyaéta: Tilu ti sub-séké ieu dibagi deui, hubungan di antara sub-séké ieu teu hadé waé jeung kadang aya papaséaan
Saenggeus jumlah para Urang Seri ngirang, ku lantaran konflik jeung pamaréntahan Méksiko jeung Tohono O'odham sarta ayana épidémi kuris, urang-urang Seri nu nyisa ngagabung kana hiji séké
Yui Yoshioka ditulis (YUI) (gumelar di Fukuoka, 26 Maret 1987, umur 24 taun) nyaéta penyanyi awéwé jeung musisi ti Jepang
YUI nyanyi sabari ngagitar, dua laguna "LIFE" jeung "Rolling Star" jadi lagu séri ka-5 dina animé "Bleach"
YUI lahir di Fukuoka, Jepang
Anjeunna diurus jeung digedékeun ku indungna, ku sabab bapana ninggalkeun YUI nalika umur 3 taun
YUI miboga cita-cita hayang jadi penyanyi nalika SD
YUI leutik digambarkeun jelma nu éraan, anjeunna osok ulin sorangan di gunung, di walungan, di laut, jeung di sawah